HR Službeni list Europske unije 23

21989A0317(01)



SLUŽBENI LIST EUROPSKE UNIJE

SPORAZUM

u obliku razmjene pisama između Europske ekonomske zajednice i Republike Tunisa o uvozu konzerviranih voćnih salata podrijetlom iz Tunisa u Zajednicu

Poštovani gospodine,

S ciljem smanjenja važećih carina za 55 % u skladu s člankom 19. Sporazuma o suradnji sklopljenog između Europske ekonomske zajednice i Republike Tunisa i nakon razmjene pojašnjenja o uvjetima koji uređuju uvoz konzerviranih voćnih salata podrijetlom iz Tunisa u Zajednicu, obuhvaćenih oznakama KN ex 2008 92 50, ex 2008 92 71 i ex 2008 92 79, čast mi je obavijestiti Vas da se tuniska vlada obvezuje poduzeti sve potrebne mjere kako količine izvezene u Zajednicu između 1. siječnja i 31. prosinca svake godine ne bi prelazile 100 tona.

U tu svrhu, tuniska vlada izjavljuje da će sav izvoz navedenog proizvoda u Zajednicu obavljati isključivo izvoznici čije je poslovanje pod nadzorom „Office de Commerce de Tunisie” (Tuniski odbor za trgovinu).

Jamstva koja se odnose na količine bit će ispunjena u skladu s postupkom dogovorenim između Tuniskog odbora za trgovinu i Opće uprave za poljoprivredu Komisije Europskih zajednica.

Odstupajući od članka 19. Sporazuma o suradnji, ovaj Sporazum o obliku razmjene pisama ostaje na snazi dok ga jedna od stranaka ne otkaže i u tom slučaju Sporazum mora biti otkazan prije 30. rujna svake godine.

Bio bih Vam zahvalan kad biste potvrdili suglasnost Zajednice s gore navedenim.

Primite, gospodine, izraze mog najdubljeg poštovanja.

Za Vladu Republike Tunisa

Poštovani gospodine,

Čast mi je potvrditi primitak Vašeg pisma s današnjim datumom, koje glasi:

„Poštovani gospodine, S ciljem smanjenja važećih carina za 55 % u skladu s člankom 19. Sporazuma o suradnji sklopljenog između Europske ekonomske zajednice i Republike Tunisa i nakon razmjene pojašnjenja o uvjetima koji uređuju uvoz konzerviranih voćnih salata podrijetlom iz Tunisa u Zajednicu, obuhvaćenih oznakama KN ex 2008 92 50, ex 2008 92 71 i ex 2008 92 79, čast mi je obavijestiti Vas da se tuniska vlada obvezuje poduzeti sve potrebne mjere kako količine izvezene u Zajednicu između 1. siječnja i 31. prosinca svake godine ne bi prelazile 100 tona. U tu svrhu, tuniska vlada izjavljuje da će sav izvoz navedenog proizvoda u Zajednicu obavljati isključivo izvoznici čije je poslovanje pod nadzorom ‚Office de Commerce de Tunisie’ (Tuniski odbor za trgovinu). Jamstva koja se odnose na količine bit će ispunjena u skladu s postupkom dogovorenim između Tuniskog odbora za trgovinu i Opće uprave za poljoprivredu Komisije Europskih zajednica. Odstupajući od članka 19. Sporazuma o suradnji, ovaj Sporazum o obliku razmjene pisama ostaje na snazi dok ga jedna od stranka ne otkaže i u tom slučaju Sporazum mora biti otkazan prije 30. rujna svake godine. Bio bih Vam zahvalan kad biste potvrdili suglasnost Zajednice s gore navedenim.”

Mogu potvrditi suglasnost Zajednice s gore navedenim i utvrditi da smanjenje važećih carinskih pristojbi za 55 % vrijedi od 1. siječnja do 31. prosinca svake godine za količine konzervirane voćne salate podrijetlom iz Tunisa navedene u Vašem pismu.

Primite, gospodine, izraze mog najdubljeg poštovanja.